syyskuu | 2011 | Ajankohtaista uskosta
Israelilla on oikeus maahansa
Posted in Israel ja sen vastustajat, tagged Israel ja sen vastustajat, Palestiina on syyskuu 26, 2011| Leave a Comment »
Yleinen mielipide ympäri maailma on kääntymässä Israelia vastaan. Kaikkialla kysytään, miksei Israel tunnusta palestiinalaisten oikeuksia palestiinalaisvaltioon. Kukaan ei välitä kysyä palestiinalaisilta, miksi he eivät tunnusta juutalaisten oikeutta omaan valtioonsa, jonka juuret löytyvät kansainvälisestä lainsäädännöstä jo vuosikymmenten takaa.
Kuten tiedämme, kaikki arabivaltiot haluaisivat pyyhkäistä Israelin pois maailmankartalta. Ehkä selvimmin asian on ilmaissut jo useaan kertaan eri yhteyksissä Iranin presidentti Mahmoud Ahmadinejad. On erittäin voimakkaita epäilyjä, että Iranilla olisi tekeillä ydinase Israelin tuhoamiseksi. Jos arabivaltioilla eikä palestiinalaisilla ole aikomustakaan rauhaan Israelin kanssa, niin miten rauhansopimus Israelin ja palestiinalaisten välillä on sitten mahdollista? Vastaus on: ei mitenkään.
Koska ajatus rauhasta on mahdoton, palestiinalaiset jättivät 23. syyskuuta YK:n yleiskokoukselle hakemuksen, jossa he vaativat Palestiinan tunnustamista valtiona ja YK:n täysjäsenyyttä. Valtionsa rajoiksi he esittävät ennen vuoden 1967 sotaa voimassa olleita rajalinjoja. Hakemus on käsiteltävänä YK:n turvallisuusneuvostossa, jonka 15 valtiosta palestiinalaisten olisi saatava yhdeksän hyväksyntä jäsenyydelleen. Yhdysvallat on ilmoittanut estävänsä palestiinalaisten jäsenyyden käyttämällä veto-oikeuttaan. (YLE.fi 23.9.11)
Nyt meidän kristittyjen on aika nousta yhtenä rintamana tukemaan Israelia ja rukoilemaan sen puolesta. Nyt on rukoiltava eduskuntamme, hallituksemme ja europarlamentaarikkojemme puolesta. On rukoiltava, että he eivät kääntyisi Israelia vastaan, vaan näkisivät Israelin oikeuden olla olemassa ja oikeuden omaan maahan. Kyse on viime kädessä Suomen kohtalosta, sillä: ”Ja minä siunaan niitä, jotka sinua siunaavat, ja kiroan ne, jotka sinua kiroavat, ja sinussa tulevat siunatuiksi kaikki sukukunnat maan päällä” (1. Moos. 12:3).
European Coalition for Israel (ECI) on kristillisten Israelia tukevien organisaatioiden yhteisaloite, jonka tarkoituksena on puuttua kasvavaan antisemitismiin ja antisionismiin Euroopassa. ECI pyrkii informoimaan Euroopan parlamentin jäseniä ja muita eurooppalaisia johtajia, jotta he tunnustaisivat Israelin oikeudet olemassaoloonsa. ECI on tuottanut videon Anna rauhalle mahdollisuus (Give Peace a Chance), joka jokaisen pitäisi katsoa, ja joka pitäisi esittää Suomen televisiossakin. Tuo video löytyy suomeksi tekstitettynä alempaa tältä sivulta. Seuraavassa on referaattia videon sisällöstä pääpiirteissään.
Videolla todetaan, että vuoden 1947 YK:n yleiskokouksen päätöslauselmalla pohjustettiin Israelin valtion uudelleensyntymistä 1948. Asiantuntijat toteavat kuitenkin, että YK:n yleiskokousten päätöslauselmat eivät ole sitovia kansainvälisen lainsäädännön kannalta. Tämä on hyvä muistaa, kun seuraamme, miten palestiinalaisten hakemus etenee YK:ssa!
Mutta jos kyseinen päätös vuodelta 1947 ei ole sitova, niin miten Israelin valtiolla sitten voisi olla oikeutusta olemassaoloonsa? Itse asiassa Israelin valtion lailliset olemassaolon oikeudet on myönnetty jo vuonna 1920 San Remon konferenssissa Italiassa. Tuolloin kokoontui Kansainliitto, joka oli YK:n edeltäjä. Tässä kokouksessa myönnettiin oikeudet olemassaoloon molemmille osapuolille – sekä juutalaisille että arabeille. Kummankin osapuolen toivomuksia alueen suhteen kuultiin, ja siltä pohjalta tehtiin sitovat päätökset kansainväliseen lakiin siitä, mitä kukin taho saisi.
On sanottu, että Israelin olemassaolon oikeutus on pelkästään siihen aikaan tuota aluetta hallinneen brittiläisen imperiumin päähänpisto. Tämä ei pidä paikkaansa; brittien näkemys sai San Remossa kansainvälisen yhteisön täyden tuen. Lisäksi vuonna 1922 Kansainliitto päätti tunnustaa, että juutalaiskansalla on historiasta periytyvät oikeudet maahansa.
Merkittävää on myös se, että Palestiinan alueeseen varattiin kansalliset, kollektiiviset ja kollektiiviset poliittiset oikeudet ainoastaan juutalaisille. Palestiinan arabit saivat samat oikeudet – eivät Palestiinassa, vaan ympäröivissä arabimaissa. Arabien kansalaisoikeuksien ja uskonnollisten oikeuksien suoja oli silti täysin turvattu Palestiinankin alueella.
Israelin itsenäistymisen jälkeen 1948 arabimaat hyökkäsivät Israeliin tuhotakseen sen. Ne valtasivat maa-alueita Israelilta. Israel puolestaan otti 1967 sodassa alueita takaisin. Nyt palestiinalaiset ovat hakemassa tunnustusta valtiolleen 1967 sotaa edeltävien rajojen mukaisesti, eli niiden alueiden perusteella, jotka arabivaltiot vääryydellä Israelilta ottivat!
Pitemmittä puheitta: katso video! (Jos video alla ei näy, tässä linkki videoon.)
Lisäys 5.11.2011:
Lue Pekka Sartolan hyvä kirjoitus, jossa hän perustelee karttojen kera videolla kerrottua asiaa.
Israel vai Palestiina, löytyykö ratkaisu?
Posted in Turva Jumalassa, tagged David Wilkerson, erämaa, Jumalan koulu, Jumalan puhe, kärsimykset, kiusaukset, koetukset, sielujen voittaminen, vaikeudet on syyskuu 6, 2011| 3 Comments »
Posted in Laki ja evankeliumi, Lopunaika, tagged kilvoittelu, kiusaukset, lopunaika, parannuksenteko, rukous, sielujen voittaminen, vaikeudet, valvominen on syyskuu 5, 2011| 1 Comment »